Stavros er en særdeles gjestfri og seriøs vert. Han sørget for skyss til og fra busstasjonen i Rethymnon og er en blid og hyggelig fyr. Kjøleskapet var fylt med noen basisvarer pluss noen lokale spesialiteter. Ved to anledninger fikk vi deilig lokal mat levert på døren og han visste ikke hva godt han skulle gjøre for at vi skulle ha det bra under vårt opphold. Leiligheten er strøken som på bildene, og faktisk noe større enn man kan få inntrykk av. 3 store soverom, stort velutstyrt kjøkken og stor stue/gang. Badet er av mindre størrelse, men fullt ut godt nok med en vaskemaskin. Aircondition i stue funket som ei kule, og man kan holde leiligheten kaldere enn hva noen nordmann på tur kommer til å ønske seg. For soverommenes del forutsetter dette at man holder døra litt på gløtt om natten i de to soverommene som ikke har egen aircondition. Balkongen vender mot stranda som ligger tvers over gaten, og vi mener at stranda i Rethymnon kanskje var på sitt beste rett utenfor leiligheten. Supermarkedet tvers overfor leiligheten har alt man trenger. 1,5 km/20 min spasertur til sentrum, evt 5 euro med drosje. Ser at enkelte har kommentert at det var noe bråk fra hotellet ved siden av og at det kunne være noe plagsomt med mosquitoer. Under vårt opphold hverken hørte vi, eller så noe til dette (bortsett fra en Zorbakveld på hotellterrassen og to-tre myggstikk) så vi konkluderer nok med at dette eventuelt kun er problemer for dem som i utgangspunktet er litt sarte og folkesky.

Vi anbefaler Stavros og leiligheten hans på det sterkeste, og kommer gjerne igjen:-)